Josip Jurčič

**KOZLOVSKA SODBA V VIŠNJI GORI**

Besedilo je prirejeno po objavi na spletni strani Wikivir

Pred nekaj leti sem v časniku Novice pisal o višnjanskem loncu.

Neki bralec se je zaradi mojega pisanja zelo razjezil,

čeprav nisem nikogar hotel razjeziti.

Po mojem mnenju bi bralec moral biti vesel,

saj sem njegovo rojstno mesto slavil. (hvalil).

O Višnji Gori bom še pisal.

Pisal bom o znanem višnjanskem polžu

in o višnjanski češnji.

Najprej pa bom pisal o višnjanski bistroumnosti.

Povedal bom, kako sta se na sodišču zaradi kozla tožila Lukež Drnulja in Andraž Slamorezec.

Lukež Drnulja je bil Višnjan.

Bil je nočni čuvaj.

Bil je tudi že precej star.

Hišo je imel sredi mesta.

Vrata njegove hiše so bila ves čas odprta.

V Lukeževi veži so se včasih polulali psi,

in tudi obiskovalci semnja.

Lukeža to ni motilo.

Ljudje so ugibali,

zakaj je tako.

Eni so trdili,

da je Lukež potrpežljiv.

Drugi so trdili,

da Lukeža ni zanimalo,

kaj delajo drugi (kmečki cepci) okrog njega.

Lukež Drnulja je imel v veži privezanega osla.

Oslu je bilo ime Lisec.

Psi in otroci so osla večkrat dražili.

Nekega popoldneva je kozel Lisec uspel pobegniti iz veže.

Prišel je na vrt Andraža Slamorezca.

Andraž Slamorezec je bil mestni svetovalec.

Bil je majhen in debel.

Rad je jedel čebulo in špeh.

Sovražil je nočnega čuvaja Lukeža Drnuljo.

Lukež Drnulja je namreč trdil,

da je mlada žena varala svojega moža Andraža Slamorezca.

Pred vrtom Andraža Slamorezca si je Lisec ogledoval zelje in drugo zelenjavo na vrtu.

Ker je imel vrt leseno ograjo,

kozel Lisec ni mogel priti noter.

Prednje noge je kozel položil na ograjo.

Ravno takrat ga je zagledal gospod Andraž Slamorezec.

Zelo jezen je Andraž Slamorezec stekel do osla Lisca.

V rokah je imel orodje

in je hotel osla pretepsti.

Osel je mislil,

da mu bo Slamorezec odprl vrata na vrt,

zato ni zbežal.

Andraž Slamorezec je že zamahnil,

da bi osla udaril.

Takrat je mimo prišel Lukež Drnulja.

Rekel je Andražu Slamorezcu:

"Stojte, nehajte, jenjajte, zlega ne delajte, o Slamorezec!

Moj kozel nedolžni nič hudega ne misli."

Andraž Slamorezec je hotel udariti Lukeža Drnuljo.

A Lukež Drnulja je bil močnejši.

Andraž Slamorezec je moral popustiti.

Zato je Andraž Slamorezec Lukežu Drnulji zagrozil,

da ga bo tožil.

Lukež Drnulja je rekel,

da kozel ni ničesar naredil.

Andraž Slamorezec je rekel,

da so tudi hudobne želje prepovedane tako,

kot so prepovedana hudobna dejanja.

Čez šest dni in šest noči je bila v Višnji Gori velika kozlovska sodba.

Andraž Slamorezec je tožil kozla Lisca in njegovega gospodarja Lukeža Drnuljo.

Radovedni Višnjani so se zbrali,

da bi videli, kaj se bo zgodilo.

Najprej je govori sodnik Pavle Zaropotaj.

Rekel je:

»Danes smo se zbrali,

da bi sodili kozlu Liscu,

ki je hotel pojesti zelje na vrtu Andraža Slamorezca.

To je enak greh,

kot če bi kozel res pojedel zelje.«

Ljudje so kričali:

»Obesimo kozla!«

Ko so se ljudje umirili,

je začel govoriti starešina Žužnjal.

»Lukež Drnulja ni nič boljši kot njegov osel.

Ubijmo tudi njega!

Tako bo drugič vedel,

da mora kozla doma bolje privezati.«

Andraž Slamorezec je od veselja poskočil,

ko je zaslišal te besede starega Žužnjala.

Potem je vstal drugi starešina Gobežel, Žužnjalov sovražnik.

Rekel je:

Bodimo, Višnjanje moji, pošteni z ljudmi,

da bo Bog z nami pošten;

milost izkažimo in pravico,

da nam Bog milost izkaže in pravico.

Odpustimo Lukežu Drnulji.

Kozlu Liscu tudi odpustimo,

on je neumen.

Vse Višnjanke s svojimi otroki so začele jokati,

ko so slišale te besede.

Ljudje so se razdelili v dve skupini.

Eni so zahtevali smrt Lukeža Drnulje in kozla Lisca,

drugi so hoteli,

da bi oba oprostili.

Govorili so še sodniki in meščani:

Jurček Griža, Bošte Krevs, Peter Štrama, Marko Črmaž, Miha Kisovar, Jožman Kravopasec in še več znanih mož

Niso se mogli dogovoriti,

ali je kozel Lisec neumen ali ni.

Zato je sodnik Zaropotaj predlagal,

da pregledajo kozla

in ugotovijo,

ali ima pamet ali je nima.

Šli so po kozla

in ga pripeljali pred sodnike.

Lukež je rekel kozlu:

»Bodi pameten

in se delaj neumnega.

Drugače te bodo obesili

in meni se tudi ne bo dobro godilo.«

Kozel se je pred sodniki ulegel na tla

in se je z zadnjo nogo dobro popraskal za vratom.

Gobežel je zato sklepal:

»Kozel je neumen.«

Nasprotniki so kričali:

»Kozel ni neumen!«

In prav takrat je kozel Lisec prikimal.

Lukež Drnilja je bil jezen,

ker se je osel tako obnašal.

Stegnil je roko,

da bi ga udaril.

Kozel se je prestrašil

in pobegnil.

Eni so rekli:

"To je slaba kozlovska vest!"

Takrat je prišel mimo Flerè Krivostegno.

Višnjani so verjeli,

da ima poseben dar.

Da zna tako čarati,

da zdravi zbolijo

in bolni umrejo.

Neka ženska je rekla:

»Flerè Krivostegno naj sodi za vso Višnjo goro.«

Flerè se je usedel na sodnikov stol.

Ko je slišal,

kaj se je zgodilo,

je rekel:

»Višnjanje, tukaj je težko soditi.

Greh je bil storjen in ni bil storjen.

Če bi bil kozel zelje požrl,

bi ga tepli s palicami.

In Andraž Slamorezec zelja ne bi imel.

Kozel pa zelja ni pojedel.

čeprav ga hotel pojesti.

To je težko soditi.«

Flere je dolgo premišljeval.

Skoraj opoldne pa je rekel:

»Ker kozel zelja ni jedel,

pa bi ga rad jedel,

naj bo tepen po svoji senci z devetimi udarci.

Njegov gospodar Drnulja pa naj ta tepež gleda z zavezanimi očmi,

ker je kozla slabo privezal.

In zato, ker mu je kozel ušel,

bomo pol ure s palico zamahovali nad njim.«

»To je višnjanski Salomon![[1]](#footnote-1)«

so vpili Višnjani.

Trikrat je še sonce nad Višnjo goro stalo.

Ko je četrtič vzšlo,

so gnali kozla Lisca in Lukeža Drnuljo na hrib.

Tam, kjer so stale slavne višnjanske vislice,

je bil kozel Lisec pred množico po senci tepen.

Lukež Drnulja je ta tepež z zavezanimi očmi gledal

in s palicami so zamahovali nad njim.

Salomon je svetopisemski vladar, znan po svoji modrosti.

1. Salomon je svetopisemski vladar, znan po svoji modrosti. [↑](#footnote-ref-1)